**Likumprojekta “Grozījumi Kredītiestāžu likumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts “Grozījumi Kredītiestāžu likumā” (turpmāk – Likumprojekts) ir izstrādāts, lai rastu risinājumu saistībā ar juridisko personu, kuru darbība ir izbeigta, t.sk. kas tika likvidētas vienkāršotā kārtībā, naudas līdzekļu ilggadīgo glabāšanu kredītiestāžu kontos. Likumprojekts paredz paplašināt kredītiestāžu pienākumu apjomu, paredzot tām pienākumu sniegt Valsts ieņēmumu dienestam informāciju par minēto juridisko personu naudas līdzekļu atlikumiem. Likumprojekts virzāms vienlaikus ar likumprojektu “Grozījumi likumā “Par nodokļiem un nodevām””, kas nosaka vienkāršotā nodokļa nomaksas risinājuma ieviešanu, un likumprojektu “Grozījumi Finanšu stabilitātes nodevas likumā”, kas paredz aprēķinātās finanšu stabilitātes nodevas samazināšanu par saimnieciskās darbības ieņēmumu konta ieviešanas izdevumiem. Likuma grozījumi stāsies spēkā vispārējā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2020.gada 22.septembra sēdes protokola Nr.55 38.§ 5.punkts.Finanšu ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Jau vairākus gadus tiek diskutēts par problēmām saistībā ar likvidēto juridisko personu un mirušo fizisko personu palikušo/atstāto mantu, kurai nav pieteikušies mantinieki. Minēto problēmu veido vairāki aspekti, viens no tiem ir tālāka rīcība ar naudas līdzekļiem (kontu atlikumi), kuru īpašnieks ir izslēgts no komercreģistra. Kredītiestāžu rīcība pēc juridiskās personas likvidēšanas praksē ir atšķirīga, jo daļa no tām likvidētām juridiskām personām piederošos kontus bloķē, bet daļa – tos slēdz, atlikumu pārceļot uz tehniskajiem kontiem, kas atvērti uz pašas kredītiestādes vārda. Šobrīd pēc Latvijas Finanšu nozares asociācijas sniegtās informācijas Latvijas kredītiestādēs naudas līdzekļu, kuru īpašnieks miris vai likvidēts, apmērs pārsniedz 4 miljonus *euro*. To vidū ir arī gadījumi, kad šādi līdzekļi kredītiestāžu kontos, t.sk. tehniskajos kontos, tiek glabāti ilgāk par 10 gadiem. Tas veido kredītiestādēm pietiekami lielu slogu attiecībā uz šādu kontu apstrādi un naudas līdzekļu glabāšanu.Diskusiju rezultātā, piedaloties Tieslietu ministrijas, Finanšu ministrijas, Iekšlietu ministrijas, Latvijas Finanšu nozares asociācijas, Finanšu un kapitāla tirgus komisijas, Valsts ieņēmumu dienesta (turpmāk – VID), Valsts policijas, Latvijas Zvērinātu tiesu izpildītāju padomes un Latvijas Zvērinātu notāru padomes pārstāvjiem, tika atzīts, ka šai problēmai ir nepieciešams pēc iespējas ātrāk rast efektīvu risinājumu. Turklāt tika secināts, ka kredītiestādes varētu gan vienkāršotās (atbilstoši Komerclikuma 314.1 un 317.panta paredzētajam regulējumam), gan parastās juridisko personu darbības izbeigšanas (likvidācijas) gadījumā nodot VID informāciju par juridiskām personām, kuru darbība ir izbeigta, bet kurām kontā vēl palikuši naudas līdzekļi, elektroniskā veidā. VID attiecīgi varētu, pamatojoties uz kredītiestāžu izsniegto informāciju un Uzņēmumu reģistra sniegto informāciju (kurā ir ietverts personas darbības izbeigšanas pamatojums), nosūtīt maksājumu rīkojumu attiecīgajai kredītiestādei, kas atbilstoši tam naudu pārskaitītu uz attiecīgu valsts budžeta ieņēmumu kontu. Ņemot vērā iepriekš minēto, lai rastu tiesisku iespēju valstij saņemt juridisko personu pēc darbības izbeigšanas palikušos naudas līdzekļus, kas šobrīd glabājas kredītiestāžu kontos, un kredītiestādēm būtu iespēja VID iesniegt minēto informāciju, ir nepieciešami attiecīgi grozījumi Kredītiestāžu likumā, nosakot pienākumu kredītiestādēm sniegt VID informāciju par juridisko personu, kuru darbība ir izbeigta un kuras ir izslēgtas no attiecīgā Uzņēmumu reģistra vestā reģistra, naudas līdzekļu atlikumiem, kas ir kredītiestāžu rīcībā (neatkarīgi no tā vai tie atrodas personas nobloķētajā kontā vai kādā kredītiestādes tehniskajā kontā). Lai paātrinātu šādas informācijas apriti starp VID un kredītiestādēm un atsevišķos gadījumos mazinātu informācijas aprites posmus, kas rezultātā paātrinās naudas līdzekļu ieskaitīšanu valsts budžetā, svarīgi precīzi noteikt, ka informāciju kredītiestāde varēs sniegt gan pēc VID pieprasījuma, gan pēc savas iniciatīvas. VID pieprasot informāciju, informācijas apmaiņas termiņi tiks noteikti Administratīvā procesa likumā noteiktajā kārtībā.Projekta izstrādes laikā ir notikusi diskusija starp Finanšu ministriju un Tieslietu ministriju par nepieciešamību veikt grozījumus arī citos normatīvajos aktos. Tieslietu ministrija ir norādījusi, ka Komerclikuma 317.panta trešā daļa, kas nosaka, ka manta, kas palikusi pēc kapitālsabiedrības izslēgšanas no komercreģistra vienkāršotās likvidācijas kārtībā (t.i., neveicot sabiedrības likvidāciju), ir pielīdzināma bezmantinieka mantai, konkrētajā gadījumā ir uzskatāma par speciālo normu attiecībā pret Civillikuma 417.panta noteikumiem. Komerclikuma 317.panta trešajā daļā minētā atsauce uz Civillikuma 417.pantu ir veidota, lai risinātu problēmas ar mantas kopību (izvairoties no mantas dalīšanas kustamajā un nekustamajā). Parastās juridisko personu darbības izbeigšanas (likvidācijas) gadījumā visa personas manta, kas palikusi pēc kreditoru prasījumu apmierināšanas, tiek sadalīta starp dalībniekiem. Tomēr nereti pēc likvidācijas veikšanas atklājas manta, kas nav tikusi sadalīta starp sabiedrības dalībniekiem. Pēc būtības arī šāda manta ir pielīdzināma bezīpašnieka (bezmantinieka) mantai un būtu piekritīga valstij, tādējādi atgriežot to civiltiesiskajā apritē. Tomēr Komerclikuma regulējums (317. panta trešā daļa) gramatiski ir piemērojams tikai uz vienkāršotās likvidācijas gadījumiem. Turklāt, lai atrisinātu praksē konstatētās situācijas saistībā ar dažādu minētā izņēmuma interpretāciju un attiecīgi nepareizu normas piemērošanu, kā arī novērstu situācijas, ka pēc kapitālsabiedrības izslēgšanas no komercreģistra manta paliek bez īpašnieka, Tieslietu ministrija ir izstrādājusi grozījumus Komerclikumā, t.sk. izslēdzot Komerclikuma 317.panta trešajā daļā minēto atsauci uz Civillikuma 417.pantu. Tādējādi ar Tieslietu ministrijas virzītā likumprojekta normām tiks veiktas izmaiņas regulējumā, lai tās būtu piemērojams ikvienai mantai, kas pēc sabiedrības izslēgšanas no komercreģistra ir palikusi bez īpašnieka, neatkarīgi no tā, kādā kārtībā juridiskā persona ir likvidēta, līdz ar to tiks noregulēta mantas piederība un tālāka rīcība ar to, lai mantu, kas palikusi bez īpašnieka, varētu atgriezt civiltiesiskajā apritē.   Ņemot vērā Tieslietu ministrijas sniegto informāciju par Komerclikuma 317.panta otrās un trešās daļas noteikšanas mērķi un izstrādātā regulējuma būtību, likumprojekts paredz noteikt pārejas periodu regulējuma piemērošanai, proti, līdz attiecīgo grozījumu spēkā stāšanās dienai citos likumos, ir nepieciešams paredzēt, ka norma tiks piemērota tikai procesos, kuros kapitālsabiedrība ir tikusi izslēgta no komercreģistra atbilstoši Komerclikuma 314.1 un 317.pantā noteiktajam (vienkāršotā likvidācija), kā arī procesos, kuros ir izbeigta juridiskā persona, kas nav kapitālsabiedrība un kura ir izslēgta no attiecīgā Uzņēmumu reģistra vestā reģistra. Turklāt ir paredzēts, ka informāciju par kapitālsabiedrībām, kas atbilstoši Komerclikuma 314.1 un 317.panta otrajā daļā noteiktajam ir izslēgtas no komercreģistra līdz šā likuma 63.panta pirmās daļas 23.punkta spēkā stāšanas dienai, kredītiestāde sniedz Valsts ieņēmumu dienestam, pamatojoties uz Uzņēmumu reģistra sagatavoto informāciju (uzņēmumu sarakstu), kuru VID izmantos, pieprasot informāciju no kredītiestādēm. Pretējā gadījumā (paredzot uzreiz plašāku informācijas apmaiņu) visām informācijas aprites procesā iesaistītajām pusēm nāksies tikt galā ar nesamērīgi garu likvidēto juridisko personu sarakstu (kas nozīmē, ka visas juridiskās personas, kuras jebkad ir izslēgtas no reģistra, izņemot kapitālsabiedrības (kuru darbība izbeigta parastā likvidācijā), būtu jāiekļauj sarakstā). Ņemot vērā, ka vienkāršotās likvidācijas process tika ieviests tikai 2013.gadā, tika noteikts konkrēts laika periods sākotnējo datu apstrādei, proti, sākotnēji nodrošināt datu apstrādi par vienkāršotā kārtībā likvidētajām kapitālsabiedrībām laika periodā no 2013.gada līdz 2020.gadam. Pēc tam pakāpeniski tiks apstrādāti visi dati par juridiskajam personām, kuru darbība ir izbeigta un kuras ir izslēgtas no attiecīgā Uzņēmumu reģistra vestā reģistra. Turklāt pēc kredītiestāžu sniegtās informācijas lielākā daļa no subjektiem, pēc kuru likvidēšanas varētu atklāties naudas līdzekļi banku kontos, ir vienkāršotā kārtībā likvidētās kapitālsabiedrības, jo šiem subjektiem faktiski nav paredzēta parastā likvidācijas procedūra, kas ietver arī mantas apzināšanu un sadali kreditoriem un īpašniekiem. Pārējo subjektu likvidācijas rezultātā krietni retāk atklājas nesadalīta manta, tāpēc tiem var piemērot vispārējo likuma regulējumu.Vienlaikus ir izstrādāts Ministru kabineta sēdes protokollēmuma projekts, ar kuru:1. Tieslietu ministrijai dots uzdevums sadarbībā ar Latvijas Republikas Uzņēmumu reģistru sagatavot un līdz 2021.gada 20.februārim iesniegt VID kapitālsabiedrību, kas jau ir izslēgtas no komercreģistra atbilstoši Komerclikuma 314.1 un 317.pantam par laika posmu no 2013.gada 1.janvāra līdz 2020.gada 31.decembrim, sarakstu.
2. Valsts ieņēmumu dienestam tiks dots uzdevums, pamatojoties uz Uzņēmumu reģistra izsniegto sarakstu, un kredītiestāžu sniegto informāciju, nodrošināt kapitālsabiedrību, kas izslēgtas no komercreģistra atbilstoši Komerclikuma 314.1 un 317.pantam līdz 2020.gada 31.decembrim, naudas līdzekļu, kas palika kredītiestāžu rīcībā, pārskaitīšanu valsts budžetā līdz 2021.gada 31.decembrim.

*Pamatojums likumprojektu vienlaicīgai virzībai*Saskaņā ar Ministru kabineta 2020.gada 22.septembra sēdes protokola Nr.55 38.§ 5.punktu Finanšu ministrijai uzdots līdz 2021.gada 1.februārim iesniegt izskatīšanai Ministru kabinetā normatīvo aktu projektus, lai noteiktu vienkāršotu nodokļu nomaksas risinājumu. Ar likumprojektu “Grozījumi likumā “Par nodokļiem un nodevām””, kas izstrādāts, lai izpildītu minēto uzdevumu, ir paredzēts ar 2021.gada 1.jūliju ieviest Latvijā vienkāršoto nodokļa nomaksas risinājumu (saimnieciskās darbības ieņēmumu kontu). Minētais risinājums saistīts ar nepieciešamību kredītiestādei, kura pievienosies šim risinājumam un sniegs saimnieciskās darbības ieņēmumu konta pakalpojumu, izstrādāt tehnisko risinājumu konkrētā nodokļa ieturēšanai no saimnieciskās darbības ieņēmumu kontā ieskaitītajiem ieņēmumiem un nodrošināt informācijas apmaiņu ar VID, kas saistīts ar papildu izmaksām kredītiestādēm.Lai segtu minētās papildu izmaksas kredītiestādēm, ir panākta vienošanās ar Finanšu nozares asociāciju, atbilstoši kurai ir paredzēts noteikt vienreizēju finanšu stabilitātes nodevas (turpmāk – FSN) maksājuma valsts budžetā samazinājumu, kas nepārsniedz 50 000,00 *euro* katrai kredītiestādei, kas ir FSN maksātāja un tai rodas izmaksas par saimnieciskās darbības konta ieviešanu, kā arī minētais samazinājums nedrīkst pārsniegt attiecīgajā periodā maksājamo FSN. Tādējādi paralēli ir sagatavoti arī grozījumi Finanšu stabilitātes nodevas likumā.Lai radītu ne tikai vienreiz izmantojamu kompensējošu instrumentu kredītiestādēm, kas līdz 2021.gada 1.jūlijam būs ieviesušas saimnieciskās darbības ieņēmumu kontu, bet arī iespēju kompensēt ar minēto likumprojektu ieviešanas rezultātā radušos valsts budžeta ieņēmumu samazinājumu, novirzot naudas līdzekļus, kas ieskaitāmi valsts budžetā pēc juridisko personu likvidācijas, ir nepieciešams minētos likumprojektus virzīt vienlaikus.**Attiecībā uz likuma 63.panta pirmās daļas papildināšanu ar 11.4 un 24.punktu**Dažu pēdējo gadu laikā likumā “Par nodokļiem un nodevām” ir iekļautas vairākas normas, kas nosaka informācijas ziņošanas pienākumu kredītiestādēm. Tā saskaņā ar likuma “Par nodokļiem un nodevām” 22.3 pantu kredītiestādēm ir pienākums līdz katra gada 1. februārim iesniegt Valsts ieņēmumu dienestam informāciju par klientiem — fiziskajām personām, kas ir Latvijas Republikas rezidenti, — kuru pieprasījuma noguldījuma kontu un maksājumu kontu (tajā skaitā slēgto pieprasījuma noguldījuma kontu un maksājumu kontu) iepriekšējā gada kopējā debeta vai kredīta apgrozījuma summa vienas kredītiestādes vai maksājumu pakalpojuma sniedzēja ietvaros ir 15 000 euro vai vairāk. Savukārt saskaņā ar likuma “Par nodokļiem un nodevām”” 15.panta desmito daļu un uz tās pamata izdotajiem Ministru kabineta 2020.gada 14.aprīļa noteikumiem Nr.210 “Noteikumi par automātisko informācijas apmaiņu par ziņojamām pārrobežu shēmām” kredītiestādēm ir noteikts pienākums sniegt Valsts ieņēmumu dienestam informāciju par ziņojamām pārrobežu shēmām. No kredītiestādēm saņemtā informācija gan par fizisko personu - Latvijas rezidentu – konta apgrozījumu, gan par ziņojamām pārrobežu shēmām tiek izmantota nodokļu risku analīzei un nodokļu kontroles mērķiem.Ņemot vērā, ka Kredītiestāžu likuma 63.panta pirmajā daļā tiek uzskaitīti tie gadījumi, kuros kredītiestādes rīcībā esošās neizpaužamās ziņas ir izpaužamas valsts institūcijai, attiecīgi ir nepieciešams šo uzskaitījumu papildināt ar jauniem punktiem (11.4 un24.punktu), norādot, ka kredītiestādes ir tiesīgas izpaust Valsts ieņēmumu dienestam ziņas par Latvijas rezidentu – fizisko personu – konta apgrozījumu un par ziņojamām pārrobežu shēmām tādā apjomā un kārtībā, kā to nosaka likums “Par nodokļiem un nodevām” un uz tā pamata izdotie normatīvie akti. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, VID, Tieslietu ministrija.  |
| 4. | Cita informācija | Regulējums par informācijas sniegšanu par fizisko personu – Latvijas rezidentu – apgrozījumu un par ziņojamām pārrobežu shēmām ir spēkā un darbojas jau šobrīd, tādējādi Likumprojektā iekļautie ar to saistītie grozījumi nerada nedz jaunas tiesības, nedz pienākumus. Ievērojot minēto, detalizēta informācija par minētā pamatregulējuma, nosakot konkrētos pienākumus, mērķi un ietekmi, ir atrodama attiecīgo normatīvo aktu projektu anotācijās.[[1]](#footnote-1)Tieslietu ministrijas izstrādāto likumprojektu “Grozījumi Komerclikumā” plānots tuvākajā laikā izsludināt Valsts sekretāru sanāksmē. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas Republikā reģistrētās kredītiestādes, kurās ir likvidēto juridisko personu konti. |
| 2. | Tiesiskā regulējuma ietekme uz tautsaimniecību un administratīvo slogu | Kredītiestādēm palielināsies administratīvais slogs attiecībā uz informācijas sniegšanu VID. Tajā pat laikā Likumprojekts ļaus kredītiestādēm sakārtot uzskaiti un netērēt resursus valstij piekritīgās mantas uzglabāšanas nodrošināšanai. |
| 3. | Administratīvo izmaksu monetārs novērtējums | Sloga monetāro novērtējumu nav iespējams noteikt, jo atkarīgs no kredītiestādes veicamo datu apstrādes apjoma un apstrādes veida, proti, nav iespējams prognozēt, cik tādu kontu ir katrā kredītiestādē un cik izmaksā konkrētā pieprasījuma apstrāde, it īpaši ņemot vērā atšķirīgu datu uzskaites sistēmu un automatizācijas pakāpi. Tāpat šobrīd nav iespējams sniegt datus par izmaksām saistībā ar nepieciešamību veikt izmaiņas kredītiestāžu informācijas sistēmās. |
| 4. | Atbilstības izmaksu monetārs novērtējums | Likumprojekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | n-gads | Turpmākie trīs gadi (*euro*) |
| n+1 | n+2 | n+3 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |   |   |   |   |   |   |   |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |   |   |   |   |   |   |   |
| 1.2. valsts speciālais budžets |   |   |   |   |   |   |   |
| 1.3. pašvaldību budžets |   |   |   |   |   |   |   |
| 2. Budžeta izdevumi |   |   |   |   |   |   |   |
| 2.1. valsts pamatbudžets |   |   |   |   |   |   |   |
| 2.2. valsts speciālais budžets |   |   |   |   |   |   |   |
| 2.3. pašvaldību budžets |   |   |   |   |   |   |   |
| 3. Finansiālā ietekme |   |   |   |   |   |   |   |
| 3.1. valsts pamatbudžets |   |   |   |   |   |   |   |
| 3.2. speciālais budžets |   |   |   |   |   |   |   |
| 3.3. pašvaldību budžets |   |   |   |   |   |   |   |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  | X |  | X |   |   |
| 5. Precizēta finansiālā ietekme | X |  | X |  | X |   |   |
| 5.1. valsts pamatbudžets |   |   |   |   |
| 5.2. speciālais budžets |   |   |   |   |
| 5.3. pašvaldību budžets |   |   |   |   |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Likumprojekts šo jomu neskar. |
| 8. Cita informācija | Pēc Latvijas Finanšu nozares asociācijas sniegtās informācijas nav iespējams precīzi aprēķināt naudas līdzekļu summu, kuru Likumprojekta ieviešanas rezultātā saņems valsts budžets un to saņemšanas periodu, jo kredītiestādes atšķirīgās šo naudas līdzekļu uzskaites dēļ nevar detalizēti atšifrēt kontos esošos atlikumus likvidētajām juridiskajām personām atkarībā no likvidēšanas veida – parastā vai vienkāršotā kārtībā. Šobrīd pēc Latvijas Finanšu nozares asociācijas sniegtās informācijas Latvijas kredītiestādēs naudas līdzekļu, kuru īpašnieks likvidēts vai miris, apmērs ir apmēram 4 miljoni *euro*Izmaiņu veikšanai VID informācijas sistēmās nav nepieciešams papildu finansējums.Finanšu stabilitātes nodevas samazinājuma ietekme uz valsts budžetu ir atspoguļota likumprojekta “Grozījumi Finanšu stabilitātes nodevas likumā” sākotnējās ietekmes novērtējuma ziņojumā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Nepieciešami grozījumi Ministru kabineta 2013.gada 26.novembra noteikumos Nr.1354 “Kārtība, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana un realizācijas ieņēmumu ieskaitīšana valsts budžetā”, paredzot arī VID rīcību ar valstij piekritīgo mantu, balstoties uz Uzņēmumu reģistra sniegto elektroniskā veidā informāciju (datu kopu), nevis veikto konkrētā lietā pieņemtā lēmuma par izslēgšanu no komercreģistra pieprasīšanu un izvērtēšanu. Likumprojekts, likumprojekts “Grozījumi Finanšu stabilitātes nodevas likumā” un likumprojekts “Grozījumi likumā “Par nodokļiem un nodevām”” ir virzāmi izskatīšanai Saeimā vienotā likumprojektu paketē. |
| 2. | Atbildīgā institūcija | Tieslietu ministrija – par grozījumu izstrādi Komerclikumā;Finanšu ministrija - par likumprojekta “Grozījumi Finanšu stabilitātes nodevas likumā” un likumprojekta “Grozījumi likumā “Par nodokļiem un nodevām”” izstrādi;Finanšu ministrija (VID) – par grozījumu izstrādi Ministru kabineta 2013.gada 26.novembra noteikumos Nr.1354 “Kārtība, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana un realizācijas ieņēmumu ieskaitīšana valsts budžetā”. |
| 3. | Cita informācija | Lai nodrošinātu, savlaicīgu mantas, kas piekrīt valstij pēc juridisko personu izslēgšanas no komercreģistra, pārņemšanu, VID un Uzņēmumu reģistrs noslēgs starpresoru vienošanos, paredzot regulāru attiecīgās informācijas nodošanu VID. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekts ir izstrādāts, ņemot vērā Latvijas Finanšu nozares asociācijas priekšlikumus un diskusiju rezultātā panāktās vienošanās.  |
| 2. | Sabiedrības līdzdalība projekta izstrādē | Likumprojekta izstrādē ir iesaistīta Latvijas Finanšu nozares asociācija.  |
| 3. | Sabiedrības līdzdalības rezultāti | Izstrādāti grozījumi Kredītiestāžu likumā un Finanšu stabilitātes nodevas likumā. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VID, Uzņēmumu reģistrs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunu institūciju izveide, esošu institūciju likvidācija vai reorganizācija nav nepieciešama.Likumprojekts tiks īstenots esošo cilvēkresursu ietvaros. |
| 3. | Cita informācija | Nav |

Finanšu ministrs J. Reirs

Voiniča 67095567

Kristine.Voinica@fm.gov.lv

v\_sk = 2592

1. Anotācijas ir pieejamas pēc šādām saitēm: <http://titania.saeima.lv/LIVS12/SaeimaLIVS12.nsf/0/93C8234D19684623C225815A0053C9F3?OpenDocument> (likumprojekta “Grozījumi likumā “Par nodokļiem un nodevām”” ” sākotnējās ietekmes novērtējuma ziņojums (anotācija));

<http://titania.saeima.lv/LIVS12/SaeimaLIVS12.nsf/0/ADC47461BE05BB6AC2258225003391DD?OpenDocument> (likumprojekta “Grozījumi likumā “Par nodokļiem un nodevām”” ” sākotnējās ietekmes novērtējuma ziņojums (anotācija));

<http://titania.saeima.lv/LIVS13/SaeimaLIVS13.nsf/0/B7B28192B9C8399EC225848C0048CC69?OpenDocument> (likumprojekta “Grozījumi likumā “Par nodokļiem un nodevām”” ” sākotnējās ietekmes novērtējuma ziņojums (anotācija));

<http://tap.mk.gov.lv/doc/2020_04/FMAnot_040320_DAC6.515.docx> (Ministru kabineta noteikumu projekta “Automātiskās informācijas apmaiņas par ziņojamām pārrobežu shēmām noteikumi” sākotnējās ietekmes novērtējuma ziņojums (anotācija)). [↑](#footnote-ref-1)